
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti,10.04.2007
                                                        Nr.24/171


RAPORT

asupra proiectului de Lege privind aprobarea Ordonanţei de urgenţă a Guvernului nr.127/2006 pentru modificarea şi completarea Legii nr.231/2005 privind stimularea investiţiilor în agricultură
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.127/2006 pentru modificarea şi completarea Legii nr.231/2005 privind stimularea investiţiilor în agricultură, transmis cu adresa nr.PL.x 176 din 26 martie 2007 şi înregistrat sub nr.24/134/27.03.2007. 

Ordonanţa de urgenţă are ca obiect de reglementare modificarea şi completarea Legii nr.231/2005 privind stimularea investiţiilor în agricultură şi are ca scop extinderea prevederilor acestei legi şi în cazul beneficiarilor Fondului European Agricol pentru Dezvoltare Rurală şi Fondului European pentru Pescuit pentru proiectele de investiţii realizate după              1 ianuarie 2007.
 La întocmirea raportului, Comisia a avut în vedere avizul favorabil al Consiliului Legislativ. 
Proiectul de Lege privind aprobarea Ordonanţei de urgenţă a Guvernului nr.127/2006 pentru modificarea şi completarea Legii nr.231/2005 privind stimularea investiţiilor în agricultură face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dan Ştefan Motreanu, ministrul agriculturii, pădurilor şi dezvoltării rurale.

La lucrările comisiei au fost prezenţi 22 de deputaţi, din totalul de 26 membri ai comisiei.

Raportul Comisiei a fost adoptat  în unanimitate,  în şedinţa din 03.04.2007.

Proiectul de Lege privind aprobarea Ordonanţei de urgenţă a Guvernului nr.127/2006 pentru modificarea şi completarea Legii nr.231/2005 privind stimularea investiţiilor în agricultură  a fost adoptat de Senat în şedinţa din                     21 martie 2007.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de Lege privind aprobarea Ordonanţei de urgenţă a Guvernului nr.127/2006 pentru modificarea şi completarea Legii nr.231/2005 privind stimularea investiţiilor în agricultură.
Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	
	LEGE

privind aprobarea Ordonanţei de urgenţă a Guvernului nr.127/2006 pentru modificarea şi completarea Legii nr.231/2005 privind stimularea investiţiilor în agricultură
	Nemodificat
	

	2.
	
	ARTICOL UNIC. – Se aprobă Ordonanţa de urgenţă a Guvernului nr.127 din 21 decembrie 2006 pentru modificarea şi completarea Legii nr.231/2005 privind stimularea investiţiilor în agricultură, publicată în Monitorul Oficial al României, Partea I, nr.1042 din 28 decembrie 2006, cu următoarea modificare:
	Articol unic. – Se aprobă Ordonanţa de urgenţă a Guvernului nr.127 din 21 decembrie 2006 pentru modificarea şi completarea Legii nr.231/2005 privind stimularea investiţiilor în agricultură, publicată în Monitorul Oficial al României, Partea I, nr.1042 din 28 decembrie 2006, cu următoarele modificări şi completări:
Deputat:Atilla Kelemen-UDMR
	Ca urmare a modificărilor survenite în textul legii.

	3.
	Art. I – Legea nr.231/2005 privind stimularea investiţiilor în agricultură, publicată în Monitorul Oficial al României, Partea I, nr.608 din 13 iulie 2005, cu modificările ulterioare, se modifică şi se completează după cum urmează:
	Nemodificat
	Nemodificat
	

	4.
	1. Titlul va avea următorul cuprins:

LEGE

„privind stimularea investiţiilor în agricultură, industrie alimentară, silvicultură, piscicultură, precum şi în activităţi nonagricole ”
	Nemodificat
	Nemodificat
	

	5.
	2. Alineatul (1) al articolului 1 va avea următorul cuprins:

„Art.1. – (1) În vederea stimulării dezvoltării investiţiilor în agricultură, industrie alimentară, silvicultură, piscicultură, precum şi în alte activităţi nonagricole, se constituie la dispoziţia Ministerului Agriculturii, Pădurilor şi Dezvoltării Rurale Fondul pentru creditarea investiţiilor, denumit în continuare fond.” 
	Nemodificat
	Nemodificat
	 

	6.
	______________ 
	______________ 
	1. La articolul I, după punctul 2  se introduce un nou punct, pct. 21, cu următorul cuprins:

„21. La articolul 3, alineatul (2) va avea următorul cuprins:
         «(2) Fondul poate fi folosit şi în completarea sumelor necesare cofinanţării

proiectelor de investiţii finanţate din fonduri nerambursabile în cadrul unor programe comunitare şi naţionale, sau în completarea creditelor acordate de instituţiile de credit  din surse proprii. »”
Deputat: Adrian Semcu – PNL
Deputat: Atilla Kelemen - UDMR
	Pentru cofinanţarea programelor naţionale gen Fermierul

	7.
	3. La articolul 5 alineatul (1), litera a) va avea următorul cuprins:

„a) termenul maxim de restituire: până la 10 ani;”.
	Nemodificat
	Nemodificat
	

	8.
	4. Partea dispozitivă a articolului 6 va avea următorul cuprins:

„Art.6. – Pot beneficia de credite pentru investiţii în agricultură, industrie alimentară, silvicultură, piscicultură, precum şi în activităţi nonagricole următoarele categorii de solicitanţi:”. 
	Nemodificat
	Nemodificat
	

	9.
	5. La articolul 6, după litera d) se introduc trei noi litere, literele e) – g), cu următorul cuprins:

„e) persoane fizice autorizate conform legislaţiei în vigoare;

f) deţinători de păduri şi asociaţii ale acestora;

g) consilii locale.”
	Nemodificat
	Nemodificat
	

	10.
	6. Articolul 7 va avea următorul cuprins:

„Art.7. – Ministerul Agriculturii, Pădurilor şi Dezvoltării Rurale va stabili anual tipurile de investiţii care pot beneficia de credite în condiţiile prezentei legi şi nivelul maxim al creditelor acordate de instituţiile selectate.”
	La articolul I punctul 6, articolul 7 va avea următorul cuprins:
Art.7. – Ministerul Agriculturii, Pădurilor şi Dezvoltării Rurale stabileşte anual tipurile de investiţii care pot beneficia de credite în condiţiile prezentei legi şi nivelul maxim al creditelor acordate de instituţiile selectate.”
	2. Nemodificat
	

	11.
	7. Articolul 8 se abrogă.
	Nemodificat
	Nemodificat
	

	12.
	8. Alineatul (1) al articolului 11 va avea următorul cuprins:

„Art.11. – (1) Beneficiarii creditelor pentru investiţii în agricultură şi industrie alimentară, neeligibile pentru a obţine finanţare nerambursabilă din fonduri comunitare care dezvoltă activităţi ai căror indicatori de performanţă tehnico- economică respectă prevederile din planul de afaceri, pot beneficia de o reducere a sumei de rambursat, calculată ca procent din volumul creditului.”
	Nemodificat

	Nemodificat
	

	13.
	9. Articolul 12 va avea următorul cuprins:

„Art.12. – În cazul investiţiilor neeligibile pentru finanţare nerambursabilă din fonduri comunitare, costul privind întocmirea documentaţiilor de acordare a creditelor se suportă din fond şi nu va putea depăşi 3% din volumul creditelor acordate.”
	Nemodificat
	Nemodificat
	

	14.
	______________ 

______________ 

__________ 

_____________ 

_____________
	_____________ 
____________

_____________ 

_____________ 

_____________

	3. La articolul I, după punctul 9  se introduc două noi puncte, pct. 91 şi 92, cu următorul cuprins:

„91. Art.13 va avea următorul cuprins:

 «Art. 13 – (1) Sumele neutilizate din fond la finele fiecărui an, angajate de Ministerul Agriculturii, Pădurilor şi Dezvoltării Rurale cu instituţiile selectate şi evidenţiate în contul special al fondului deschis la trezoreria statului, la dispoziţia Ministerului Agriculturii, Pădurilor şi Dezvoltării Rurale, se reportează în  anul următor şi se utilizează pentru acoperirea obligaţiilor care decurg din contractele de credit încheiate de bănci comerciale, instituţii de credit sau instituţii financiare cu categoriile de solicitanţi prevăzute la art. 6 din lege, în limitele sumelor prevăzute în convenţiile de lucru dintre Ministerul Agriculturii, Pădurilor şi Dezvoltării Rurale şi instituţiile selectate. 

(2) Sumele existente în fond

la finele fiecărui an, provenite din rambursări de credite şi plăţi de dobânzi la creditele acordate şi evidenţiate în contul special al fondului deschis la trezoreria statului, la dispoziţia Ministerului Agriculturii, Pădurilor şi Dezvoltării Rurale, se reportează în  anul următor şi se utilizează pentru acordarea de noi credite, în condiţiile prezentei legii.

(3) Sumele reprezentând rate de credit scadente şi plăţi de dobânzi aferente acestora, rambursate de beneficiarii creditului pentru investiţii în agricultură, industrie alimentară, silvicultură, piscicultură, precum şi în activităţi nonagricole, existente în conturile instituţiilor selectate la finele anului în curs, se virează până la data de 20 decembrie în contul special deschis la trezoreria statului, la dispoziţia Ministerului Agriculturii, Pădurilor şi Dezvoltării Rurale, se reportează în anul următor şi se utilizează pentru acordarea de noi credite, în condiţiile prezentei legi.»
92. După articolul 13 se introduce un nou articol, art. 131 , cu următorul cuprins:

«Art. 131 - (1) În cazul în care beneficiarul de credite înregistrează restanţe la rambursarea creditelor şi la plata dobânzilor aferente acestora, instituţia selectată 
va restitui Ministerului Agriculturii, Pădurilor şi Dezvoltării Rurale aceste sume din fondurile proprii.

       (2) În cazul constatării de către Ministerul Agriculturii, Pădurilor şi Dezvoltării Rurale că instituţiile selectate au plătit sume necuvenite beneficiarilor de credite prin cererile de tragere, instituţiile selectate au obligaţia de a restitui aceste sume din fondurile proprii, în termen de 10 zile de la data notificării, în contul special al fondului deschis la trezoreria statului, la dispoziţia Ministerului Agriculturii, Pădurilor şi Dezvoltării Rurale.»”
Deputat: Ioan Munteanu – PSD
Deputat: Ioan Hoban - PNL

Deputat: Ion Stan – PSD

	Pentru a nu bloca procesul de tragere a restului de credit datorat pentru anul următor.

Pentru a reglementa destinaţia rambursărilor de credite şi plăţile de dobânzi

	15.
	10. Alineatul (1) al articolului 14 va avea următorul cuprins:

„Art.14. – (1) Beneficiarii de credite pentru investiţii în agricultură, industrie alimentară, silvicultură, piscicultură, precum şi în activităţi nonagricole au obligaţia să respecte destinaţiile pentru care au fost acordate creditele.”
	Nemodificat
	Nemodificat
	

	16.
	Art.II. – În termen de 30 de zile de la data intrării în vigoare a prezentei ordonanţe de urgenţă, la propunerea Ministerului Agriculturii, Pădurilor şi Dezvoltării Rurale, Guvernul va modifica în mod corespunzător Hotărârea Guvernului nr.934/2005 privind aprobarea Normelor metodologice pentru aplicarea prevederilor Legii nr.231/2005 privind stimularea investiţiilor în agricultură.
	Nemodificat
	Nemodificat
	

	17.
	Art.III. – Legea nr.231/2005 privind stimularea investiţiilor în agricultură, publicată în Monitorul Oficial al României, Partea I, nr.608 din 13 iulie 2005, cu modificările ulterioare, precum şi cu modificările şi completările aduse prin prezenta ordonanţă de urgenţă, se va republica, dându-se textelor o nouă numerotare
	Nemodificat
	Nemodificat
	


Comisia a propus aprobarea proiectului cu 22 voturi pentru, 0 voturi împotrivă şi 0 abţineri.
      PREŞEDINTE,



                 


                SECRETAR,

                             Dr. Atilla KELEMEN

 


                                          Dragoş DUMITRIU
Intocmit, Consilier, Dr. Anton PĂŞTINARU
                Expert Adrian Gheorghe GOŢA

